ГIалгIайн оппозиционеран Хазбиев Мохьмадан кхелехь тешаш лебар ца нисделла, кхеташоне уьш ца бахкарна. Амма кхел йоьдучу хIусамчохь ткъех гергга туьтмIаьжгаш йоьхкина, автоматашца нах бара, яздо Кавказан узел агенталло. Беттан хьалхарчу дийнахь кхелан процессехь видеозIенехула хеттарш дира Э Центрехь лелийначу къизаллашна бехкебинчу ГIалгIайчуьрчу полисхошка. Царех цхьаммо Беков Мохьмада бехкбиллира адвокатна Ибриева Хедина, ша кхеле хIотторна иза бехке а еш, ша кеста маьрша вериг хилар дага а доуьйтуш.